
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1259 

31 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση απόφασης περί συγκρότησης Υπηρεσια¬ 
κού Συμβουλίου Υπαλλήλων της Περιφέρειας Αττι¬ 
κής. 1 

Τροποποίηση Ο.Ε.Υ. του Ν.Π.Δ.Δ. Δημοτικού Γυμνα¬ 
στηρίου Δήμου Αγ. I. Ρέντη. 2 

Τροποποίηση Ο.Ε.Υ. του Ν.Π.Δ.Δ. 1ος Δημοτικός Παι¬ 
δικός Σταθμός Δήμου Αγ. I. Ρέντη. 3 

Τροποποίηση Ο.Ε.Υ. του Δήμου Καλαμάτας. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 2508 (1) 

Τροποποίηση απόφασης περί συγκρότησης Υπηρεσιακού 
Συμβουλίου Υπαλλήλων της Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 2 παρ. 6 και των άρθρων 5 
έως 8 του Ν. 2503/97. 

2. Τις διατάξεις του άρθρου 25 παρ. 15 του Ν. 2539/97, 
δυνάμει των οποίων η θητεία των μελών του Υπηρεσιακού 
Συμβουλίου Υπαλλήλων της Περιφέρειας κατά την πρώτη 
εφαρμογή του Ν. 2503/97 λήγει στις 31.12.98. 

3. Τηναριθ. 1344/4.11.97 απόφασή μας περί συγκρό¬ 
τησης Υπηρεσιακού Συμβουλίου Υπαλλήλων της Περιφέ¬ 
ρειας Αττικής, η οποία δημοσιεύθηκε στο ΦΕΚ 1025/ 
20.11.97/Τεύχος Β\ αποφασίζουμε: 

Τροποποιούμε την αριθ. 1344/11.11.97 απόφασή μας 
ως προς την ημερομηνία λήξεως της θητείας των μελών 
του Υπηρεσιακού Συμβουλίου Υπαλλήλων Περιφέρειας 
Αττικής η οποία επέρχεται την 31.12.98 σύμφωνα με τις 
διατάξεις του άρθρου 25 παρ. 15 του Ν. 2539/97. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1997 

Ο Γενικός Γραμματέας Περιφέρειας 
ΝΙΚΟΛΑΟΣ ΜΙΧΑΛΟΠΟΥΛΟΣ 


Αριθ. 07/ΔΤΑ/20690 (2) 

Τροποποίηση Ο.Ε.Υ. του Ν.Π.Δ.Δ. Δημοτικού Γυμναστη¬ 
ρίου Δήμου Αγ. I. Ρέντη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 

Έχοντας υπόψη: 

1. Τις διατάξεις του Ν 1586/86. 

2. Τις διατάξεις του Π.Δ. 37α/87 και 22/90. 

3. Τις διατάξεις του άρθρου 12 του Ν. 1188/81 όπως 
συμπληρώθηκαν με το άρθρο 26 του Ν. 1832/82 και αντι- 
καταστάθηκαν με την παρ. 5 του άρθρου 8 του Ν. 2307/ 
95. 

4. Τις διατάξεις των α) 2130/94, β) 2190/94 και 2218/ 
94. 

5. Την με αριθμ. πρωτ. ΔΙΚΠ.1/Φ.2/3210/1.4.86 εγκύ¬ 
κλιο Υπ. Προεδρίας της Κυβέρνησης και Γ εν. Διαταγή 59 
αριθ. πρωτ. 53560/6.8.86 ΥΠ. ΕΣ. 

6. Την αριθμ. 2742/97 απόφαση περί μεταβίβασης αρ¬ 
μοδιοτήτων του Γεν. Γραμματέα της Περιφέρειας Αττικής 
στον Προϊστάμενο της Δ/νσης Τοπ. Αυτ/σης και Δ/νσης 
Ν. Πειραιά να υπογραφεί με Ε.Γ.Γ.Π. την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

7. Την αριθ. 158/97 απόφαση του Δ.Σ. Αγ. I. Ρέντη με 
την οποία τροποποιείται ο Ο.Ε.Υ. του Δημοτικού Γυμνα¬ 
στηρίου. 

8. Την σύμφωνη γνωμοδότηση του υπηρεσιακού συμ¬ 
βουλίου προσωπικού ΟΤΑ Νομαρχίας Πειραιά που διατυ¬ 
πώθηκε στο 4/97 πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ. του Ν.Π.Δ.Δ. 
Δημοτικού Γυμναστηρίου Δήμου Αγ. I. Ρέντη ως εξής: 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 

ΓΥΜΝΑΣΤΗΡΙΟ ΔΗΜΟΥ ΡΕΝΤΗ 

Άρθρο 1 

Η υπηρεσία του Ν.Π.Δ.Δ. συγκροτείται σε ένα τμήμα. 

Άρθρο 2 

Το τμήμα αποτελείται από τα παρακάτω γραφεία: 

α. Γραφείο Προϊσταμένου. 

β. Γραφείο Δ.Σ. του Ν.Π.Δ.Δ. 

γ. Γραφείο Γραμματείας, Πρωτοκόλλου, Προσωπικού, 
Αρχείου και Λογιστηρίου. 

δ. Γραφείο Κλειστού Γυμναστηρίου «ΜΕΛΙΝΑ ΜΕΡ- 
ΚΟΥΡΗ». 

ε. Γραφείο υπολοίπων αθλητικών εγκαταστάσεων του 
Δήμου. 

στ. Γραφείο τεχνικού και βοηθητικού προσωπικού. 
Άρθρο 3 

Οι θέσεις του προσωπικού του Ν.Π.Δ.Δ. διαρθρώνονται 
σε κλάδους, βαθμούς και ειδικότητες ως εξής: 

ΤΑΚΤΙΚΟ ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 
Κατηγορία Π.Ε. 

1. Κλάδος ΠΕ 1 Διοικητικού, μία θέση με βαθμό Δ-Α. 

2. Κλάδος ΠΕ 10 Καθηγητών Φυσικής Αγωγής, 4 θέσεις 
με βαθμό Δ-Α. 

3. Κλάδος ΠΕ 15 Ιατρών, 1 θέση με βαθμό Δ-Α. 
Κατηγορία Τ.Ε. 

1. Κλάδος ΤΕ 10 Φυσιοθεραπευτών, 1 θέση με βαθμό 
Δ-Α. 

Κατηγορία Δ.Ε. 

1. Κλάδος ΔΕ 1 Διοικητικού, 3 θέσεις με βαθμό Δ-Α. 
ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 

1. Κλάδος ΔΕ 30 Υδραυλικών, 1 θέση με βαθμό Δ-Α. 

2. Κλάδος ΔΕ 24 Ηλεκτρολόγων, 1 θέση με βαθμό Δ-Α. 

3. Κλάδος ΔΕ 35 Κηπουρών, 2 θέσεις με βαθμό Δ-Α. 
Κατηγορία Υ.Ε. 

1. Κλάδος ΥΕ 1 Κλητήρων - θυρωρών, 3 θέσεις με 
βαθμό Ε-Γ. 

2. Κλάδος ΥΕ 16 Φυλάκων - Καθαριστριών κ.λ.π. 
α. 4 θέσεις φυλάκων με βαθμό Ε-Γ. 

β. 2 θέσεις καθαριστριών με βαθμό Ε-Γ. 

γ. 2 θέσεις εργατών καθαριότητας με βαθμό Ε-Γ. 

3. Κλάδος ΥΕ 16 Αποθηκάριων, 1 θέση με βαθμό Ε-Γ. 
ΘΕΣΕΙΣ ΠΡΟΣΩΡΙΝΕΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Μία (1) θέση εργάτη καθαριότητας. Η θέση αυτή είναι 
προσωποπαγής και όταν κενωθεί με οποιονδήποτε τρόπο, 
καταργείται. 

Αρθρο 4 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται σύμ¬ 
φωνα με τις διατάξεις του Νόμου 1188/81 όπως αυτός 
έχει συμπληρωθεί και τροποποιηθεί μέχρι σήμερα. 

Αρθρο 5 

Τα καθήκοντα, μεταβολές κ.λ.π. των μονίμων υπαλλή¬ 
λων, καθώς και η υπηρεσιακή κατάσταση των εργαζομέ- 
μένων με σύμβαση εργασίας ιδιωτικού δικαίου αορίστου 
χρόνου, διέπονται από τις διατάξεις των Νόμων 1188/81 
και 1586/86. 

Άρθρο 6 

Ως προϊστάμενος του τμήματος επιλέγεται υπάλληλος 
των κλάδων ΠΕ. Σε περίπτωση έλλειψης ή απουσίας ανα¬ 
πληρώνεται προσωρινά από υπάλληλο των κλάδων ΔΕ. 

Άρθρο 7 

Οι αρμοδιότητες όπως καθορίζονται παρακάτω από τον 
Οργανισμό Εσωτερικής Υπηρεσίας θα ασκούνται από τα 
αντίστοιχα γραφεία. 


Άρθρο 8 

Ο προϊστάμενος του τμήματος έχει την ευθύνη για την 
καλή λειτουργία των γραφείων από τα οποία αποτελείται 
το τμήμα. Συντονίζει και κατευθύνει την δουλειά τους, συ- 
νεργαζόμενος με τους υπευθύνους των αντίστοιχων γρα¬ 
φείων για την προώθηση των θεμάτων τους. Συνεργάζεται 
με τον υπεύθυνο αθλητικού τομέα της ΔΕΠΑΡ για την κα¬ 
λύτερη δυνατή υλοποίηση του αθλητικού προγράμματος 
του Δήμου. Ενημερώνει το ΔΣ του ΝΠΔΔ και εισηγείται 
προτάσεις που αφορούν τον προγραμματισμό δουλειάς 
και τον βαθμό υλοποίησής του. 

Άρθρο 9 

Οι αρμοδιότητες των γραφείων που αναφέρονται στο 
άρθρο 2 του παρόντος εκτός του γραφείου του προϊστα- 
ταμένου του τμήματος, καθορίζονται ως εξής: 

ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 
Καταρτίζει την ημερήσια διάταξη των συνεδριάσεων του 
ΔΣ κατά την ισχύουσα νομοθεσία, κοινοποιεί αυτή στα 
μέλη του ΔΣ και επιμελείται για την προετοιμασία των σχε¬ 
τικών αποφάσεων. Τηρεί βιβλίο και πρακτικά των συνε¬ 
δριάσεων, το αρχείο αποφάσεων, μεριμνά για την επικύ¬ 
ρωση των πρακτικών, την προώθηση των σχετικών απο¬ 
φάσεων για την έγκριση κ.λ.π. στην αρμόδια αρχή και στην 
συνέχεια στις αρμόδιες για εκτέλεση υπηρεσίες. Τέλος 
διεξάγει κάθε εργασία που ανατίθεται από το ΔΣ και που 
δεν υπάγεται στην άμεση αρμοδιότητα άλλου γραφείου: 

ΓΡΑΦΕΙΟ ΓΡΑΜΜΑΤΕΙΑΣ - ΠΡΟΣΩΠΙΚΟΥ - ΠΡΩΤΟ¬ 
ΚΟΛΛΟΥ - ΑΡΧΕΙΟΥ ΛΟΓΙΣΤΗΡΙΟΥ 
Έχει την ευθύνη της γραμματειακής υποστήριξης του 
ΝΠΔΔ. Διεκπεραιώνει την εισερχόμενη και εξερχδμενη 
αλληλογραφία. Επιμελείται την παραλαβή, πρωτοκόλληση 
ευρετηρίαση, συσχέτιση και αρχειοθέτηση εισερχομένων 
και εξερχομένων εγγράφων. 

Τηρεί τα μισθολογικά μητρώα του προσωπικού, φροντί¬ 
ζει για την ασφάλισή του, συντάσσει τις βεβαιώσεις απο¬ 
δοχών των εργαζομένων, φροντίζει για την διεξαγωγή των 
διαδικασιών για την πρόσληψη, προαγωγές, απολύσεις, 
μετακινήσεις, μετατάξεις, πειθαρχικές υποθέσεις κ.λ.π. 
του προσωπικού. 

Έχει την ευθύνη για την κατάρτιση του προϋπολογισμού 
εσόδων - εξόδων που εισηγείται στο ΔΣ μέσα στις προθε¬ 
σμίες που ορίζει ο Δημοτικός και Κοινοτικός Κώδικας. Πα¬ 
ρακολουθεί την πορεία εκτέλεσης του προϋπολογισμού 
και εισηγείται την αναμόρφωσή του. 

Τηρεί συγκεντρώνει και ελέγχει λογιστικά βιβλία και κα¬ 
ταχωρεί σ' αυτά τα αποτελέσματα εκτέλεσης του προϋπο¬ 
λογισμού. Καταρτίζει σε συνεργασία με τα αντίστοιχα τμή¬ 
ματα του Δήμου και της ΔΕΠΑΡ, τον απολογισμό εσόδων - 
εξόδων, τον ισολογισμό και τις σχετικές εκθέσεις. Έχει 
την φροντίδα της εκκαθάρισης και της εντολής πληρωμής 
κάθε δαπάνης μετά τον σχετικό έλεγχο. Φροντίζει για την 
έκδοση χρηματικών ενταλμάτων και την μισθοδοσία του 
προσωπικού. 

ΓΡΑΦΕΙΟ ΚΛΕΙΣΤΟΥ ΓΥΜΝΑΣΤΗΡΙΟΥ «ΜΕΛΙΝΑ 
ΜΕΡΚΟΥΡΗ» 

Έχει την ευθύνη για την σωστή και αποτελεσματική λει¬ 
τουργία του Κλειστού Γυμναστηρίου. 

Σε συνεργασία με τον τομέα αθλητισμού της ΔΕΠΑΡ και 
το γραφείο των υπολοίπων αθλητικών εγκαταστάσεων του 
Δήμου, έχει την ευθύνη για την διοργάνωση των αθλητι¬ 
κών εκδηλώσεων εντός του Κλειστού Γυμναστηρίου. Συμ- 

μετέχει στον καταρτισμό των προγραμμάτων και της επο- 
πτείας για την υλοποίησή τους. 

Σε συνεργασία με το τμήμα Δημοσίων Σχέσεων και εκ¬ 
δηλώσεων της ΔΕΠΑΡ φροντίζει για την έγκαιρη έκδοση 
και διανομή των προγραμμάτων που αφορούν το Κλειστό 
Γ υμναστήριο. 

Συμμετέχει στην εποτεία των αθλητικών τμημάτων που 
λειτουργούν εντός του γυμναστηρίου και έχει την ευθύνη 
για την καλή λειτουργία των αθλητικών χώρων την συντή¬ 
ρηση και την καθαριότητά τους. 

Τηρεί μητρώα τμημάτων και βιβλίο εμφανίσεως αυτών. 
Φροντίζει για την υγειονομική περίθαλψη όλων των 
αθλουμένων εντός του χώρου του Γυμναστηρίου. 

Τέλος συνεργάζεται με τα Αθλητικά Σωματεία του Δή¬ 
μου και υποβοηθάει την λειτουργία τους. 

ΓΡΑΦΕΙΟ ΥΠΟΛΟΙΠΩΝ ΑΘΛΗΤΙΚΩΝ ΕΓΚΑΤΑΣΤΑ¬ 
ΣΕΩΝ 

Ισχύει ακριβώς ότι και στο προηγούμενο γραφείο. 

Ειδικότερα λόγω των πολλών αθλητικών εγκαταστά¬ 
σεων και των μεγάλων αποστάσεων μεταξύ τους, το γρα¬ 
φείο αυτό συνεργάζεται με τους μαζικούς φορείς των δια¬ 
φόρων περιοχών, τόσο στον προγραμματισμό όσο και στην 
εποπτεία λειτουργίας και καλής κατάστασής τους. 

ΓΡΑΦΕΙΟ ΤΕΧΝΙΚΟΥ ΚΑΙ ΒΟΗΘΗΤΙΚΟΥ ΠΡΟΣΩΠΙ¬ 
ΚΟΥ 

Φροντίζει για την καλή λειτουργία των εγκαταστάσεων 
και των χώρων που έχει την ευθύνη το ΝΠΔΔ. Συντάσσει 
σχετικές εκθέσεις, που αφορούν την συντήρηση, βελτί¬ 
ωση και λειτουργία αυτών και ενημερώνει έγκαιρα το Δ.Σ. 

Τηρεί βιβλίο χρέωσης της κινητής περιουσίας καθώς 
επίσης και βιβλίο εισόδου και εξόδου τεχνολογικού και 
λοιπού εξοπλισμού. Φροντίζει για την μεταφορά, εγκατά¬ 
σταση και λειτουργία του απαραίτητου εξοπλισμού στους 
χώρους που διοργανώνονται οι δραστηριότητες του 
ΝΠΔΔ. 

Έχει την ευθύνη της φύλαξης, καθαριότητας και ευπρε- 
πισμού των εγκαταστάσεων και αθλητικών και κοινόχρη¬ 
στων χώρων εντός αυτών. 

Αρθρο 10 

Η λειτουργία της υπηρεσίας, εκτός από όσα ορίζουν οι 
νόμοι 1188/81 και 1586/86, καθορίζονται με ειδικούς κα¬ 
νονισμούς που ψηφίζονται από το ΔΣ του ΝΠΔΔ και επικυ¬ 
ρώνονται από το Διοικητικό Συμβούλιο. 

Την αρμοδιότητα σε αντικείμενα που δεν αναφέρονται 
στον παρόντα Οργανισμό καθορίζει με απόφασή του ο 
Πρόεδρος του ΔΣ του ΝΠΔΔ. 

Ο παρών Οργανισμός συμπληρώνεται με απόφαση του 
ΔΣ του ΝΠΔΔ μετά από έγκριση του Δημοτικού Συμβου¬ 
λίου. 

Άρθρο 11 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δημοτικού Γυ¬ 
μναστηρίου Ρέντη - ΝΠΔΔ, η οποία βεβαιώνουμε, σύμ¬ 
φωνα με τις διατάξεις του αρ. 8 του Ν. 2307/95, ότι μπο¬ 
ρεί να καλυφθεί από τους Κ.Α. 3.341, 3.359, 0.211, 
0.229, 0.232, 0.259, 0.251,0.263, 0.274, 0.411,0.429, 
0.412, 0.521 και 0.711 στους οποίους έχουν προβλεφθεί 
ανάλογες πιστώσεις. 


Άρθρο 12 

Ο Οργανισμός αυτός ισχύει από τη δημοσίευσή του στην 
Εφημερίδα της Κυβερνήσεως και παύει να ισχύει κάθε 
προηγούμενος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Δεκεμβρίου 1997 

Με εντολή Γ ενικού Γ ραμματέα Περιφέρειας 
Ο Προϊστάμενος 
ΣΤ. ΔΗΜΗΤΡΑΚΑΚΗΣ 

-φ- 

Αριθ. 07/ΔΤΑ/20689 ( 3 ) 

Τροποποίηση Ο.ΕΎ. του Ν.Π.Δ.Δ. 1ος Δημοτικός Παιδι¬ 
κός Σταθμός Δήμου Αγ. I. Ρέντη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 

Έχοντας υπόψη: 

1. Τις διατάξεις του Ν 1586/86. 

2. Τις διατάξεις του Π.Δ. 37α/87 και 22/90. 

3. Τις διατάξεις του άρθρου 12 του Ν. 1188/81 όπως 
συμπληρώθηκαν με το άρθρο 26 του Ν. 1832/82 και αντι- 
καταστάθηκαν με την παρ. 5 του άρθρου 8 του Ν. 2307/ 
95. 

4. Τις διατάξεις των α) 2130/94, β) 2190/94 και 2218/ 
94. 

5. Την με αριθμ. πρωτ. ΔΙΚΠ.1/Φ.2/3210/1.4.86 εγκύ¬ 
κλιο Υπ. Προεδρίας της Κυβέρνησης και Γεν. Διαταγή 59 
αριθ. πρωτ. 53560/6.8.86 ΥΠ. ΕΣ. 

6. Την αριθμ. 2742/97 απόφαση περί μεταβίβασης αρ¬ 
μοδιοτήτων του Γ εν. Γ ραμματέα της Περιφέρειας Αττικής 
στον Προϊστάμενο της Δ/νσης Τοπ. Αυτ/σης και Δ/νσης 
Ν. Πειραιά να υπόγραφε! με Ε.Γ.Γ.Π. την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

7. Την αριθ. 118/97 απόφαση του Δ.Σ. Αγ. I. Ρέντη με 
την οποία τροποποιείται ο Ο.Ε.Υ. του 1ου Δημοτικού Παι¬ 
δικού Σταθμού Δήμου Αγ. I. Ρέντη. 

8. Την σύμφωνη γνωμοδότηση του υπηρεσιακού συμ¬ 
βουλίου προσωπικού ΟΤΑ Νομαρχίας Πειραιά που διατυ¬ 
πώθηκε στο 4/97 πρακτικό αυτού, αποφασίζουμε: 

Εγκρίνουμε την τροποποίηση του Ο.Ε.Υ. του Ν.Π.Δ.Δ. 
1ου Δημοτικού Παιδικού Σταθμού Δήμου Αγ. I. Ρέντη ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ Ν.Π.Δ.Δ. 

«1ος ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
ΔΗΜΟΥ ΡΕΝΤΗ» 

Άρθρο 1 

Το ΝΠΔΔ «1 ος ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗ¬ 
ΜΟΥ ΡΕΝΤΗ» συγκροτείται οργανωτικά ως ακολούθως: 

Α. Διοικητικό Συμβούλιο ΝΠΔΔ. 

Β. Πρόεδρος Δ.Σ. 

1. Γραμματεία Προέδρου και Δ.Σ. 

Γ. Διεύθυνση Παιδικού Σταθμού. 

Δ. Διευθυντής. 

1. Τμήμα Διοικητικό - Οικονομικό. 

α. Προϊστάμενος. 

β. Γρ. Πρωτοκόλλου - Αρχείου. 

γ. Γρ. Προσωπικού. 

δ. Γρ. Λογιστηρίου - Προμηθειών - Περιουσίας - Διαχεί¬ 
ρισης Υλικού. 

2. Τμήμα Παιδικού Σταθμού. 

α. Προϊστάμενος. 

β. Γραφείο φύλαξης και εκπαίδευσης παιδιών. 

γ. Γρ. Μαγείρων - Τραπεζοκόμων - Καθαριότητας. 

Διευκρινίζεται ότι τα γραφεία της διοίκησης και των τμη¬ 
μάτων είναι λειτουργικά και όχι ανεξάρτητα, με την έννοια 
ότι ανάλογα με τις ανάγκες εργαζόμενοι σ’ ένα γραφείο 
καλύπτουν ανάγκες και άλλων γραφείων. 

Άρθρο 2 

Η οργανική σύνθεση, η διαβάθμιση κατά κατηγορίες και 
βαθμού, έχει ως εξής: 

ΜΟΝΙΜΟ ΠΡΟΣΩΠΙΚΟ 

1. Μία θέση - 1 - κλάδου ΠΕ 1 Διοικητικού με βαθμό Δ - 
Α. 

2. Τρείς θέσεις - 3 - κλάδου ΠΕ, Νηπιαγωγών με βαθμό 
Δ - Α. 

3. Μία θέση - 1 - κλάδου ΤΕ, 17 Διοικητικών Λογιστών 
με βαθμό Δ - Α. 

4. Τρείς θέσεις - 3 - κλάδου ΔΕ, 1 Διοικητικών με βαθμό 
Δ - Α. 

5. Έξι θέσεις - 6 - κλάδου ΤΕ, 9 Βρεφονηπιοκόμων ΤΕ 9 
με βαθμό Δ - Α. 

6. Τρεις θέσεις - 3 - κλάδου ΔΕ, 8 Βρεφοκόμων - Παι¬ 
δοκόμων με βαθμό Δ - Α. 

7. Τέσσερις θέσεις - 4 - κλάδου ΔΕ 32 Μαγείρων με 
βαθμό Δ - Α. 

8. Τρεις θέσεις - 3 - κλάδου ΥΕ 14 Τραπεζοκόμων με 
βαθμό Ε - Β. 

9. Τέσσερις θέσεις - 4 - κλάδου Καθαριστριών εσωτερι¬ 
κών χώρων με βαθμό Ε - Β. 

Άρθρο 3 

Οι προϊστάμενοι των οργανικών μονάδων του ΝΠΔΔ ορί¬ 
ζονται από τους κλάδους: 

1. Ο Διευθυντής από τους κλάδους ΠΕ και σε έλλειψη 
από τους κλάδους ΤΕ βαθμού Α και σε έλλειψη βαθμού Β. 
Προσωρινά σε περίπτωση έλλειψης αναπληρούται από ΔΕ 
1 βαθμού Α και σε έλλειψη βαθμού Β. 

2. Ο Προϊστάμενος του τμήματος Διοικητικού - Οικονο¬ 
μικού ορίζεται από τους κλάδους ΠΕ 1, ΤΕ 17, ΔΕ 1 με 
βαθμό Α και σε έλλειψη από Β. 

3. Ο Προϊστάμενος του τμήματος Παιδικού Σταθμού 
ορίζεται από τους κλάδους ΠΕ ή ΤΕ 9. Σε περίπτωση έλ¬ 
λειψης προσωρινά αναπληρούται από ΔΕ 8 βαθμού Α και 
σε έλλειψη βαθμού Β. 

Άρθρο 4 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

Α. ΓΡΑΜΜΑΤΕΙΑ ΠΡΟΕΔΡΟΥ ΚΑΙ ΔΙΟΙΚΗΤΙΚΟΥ 
ΣΥΜΒΟΥΛΙΟΥ 

Στην αρμοδιότητά της ανήκουν: 

1. Η γραμματειακή υποστήριξη του Προέδρου και του 
Δ.Σ. 

2. Η σε συνεργασία με τον Πρόεδρο κατάρτιση των θε¬ 
μάτων της ημερήσιας διάταξης του ΔΣ και η επιμέλεια για 
την κοινοποίησή τους, κατά τις διατάξεις στα μέλη του 
Δ.Σ. 


3. Η επιμέλεια για την προετοιμασία των αποφάσεων 
των πιο πάνω οργάνων. 

4. Η τήρηση των πρακτικών των συνεδριάσεων του Δ.Σ. 

5. Η υποβολή των αποφάσεων του Δ.Σ. στην αρμόδια 
διοικητική αρχή ή το Δημοτικό Συμβούλιο, αναλόγως του 
θέματος για έγκριση. 

6. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενό τους. 

7. Τήρηση ευρετηρίου αποφάσεων του ΔΣ και εγκριτι¬ 
κών ή μη αποφάσεων της Διοικητικής αρχής. 

Β. Διευθυντής 

Στην αρμοδιότητά του ανήκουν: 

1. Η εποπτεία και ο έλεγχος των τμημάτων και των γρα¬ 
φείων της Διεύθυνσης. 

2. Ο συντονισμός, η κατεύθυνση και η καθοδήγηση των 
τμημάτων και των γραφείων για την άσκηση των αρμοδιο¬ 
τήτων τους, με βάση τον παρόντα οργανισμό και των σχε¬ 
τικών νόμων και διαταγμάτων. 

3. Η συγκέντρωση, η παρακολούθηση και η κοινοποίηση 
στα αρμόδια τμήματα των διαταγμάτων και διοικητικών 
αποφάσεων που κοινοποιούνται στο ΝΠ. 

4. Η τήρηση εμπιστευτικού πρωτοκόλλου εφ’ όσον δεν 
το τηρεί ο Πρόεδρος. 

5. Η παραλαβή της αλληλογραφίας, ο χαρακτηρισμός 
της για την κατανομή της με βάση το περιεχόμενό της. 

6. Η άσκηση εποπτείας στο προσωπικό του ΝΠ με 
οποιαδήποτε σχέση εργασίας και εισήγηση στο Πρόεδρο 
του ΝΠ κάθε θέματος που αφορά την κατάστασή του. 

7. Ο έλεγχος και η θεώρηση όλων των καταστάσεων 
πληρωμής του προσωπικού των χρηματικών ενταλμάτων 
και λοιπών παραστατικών πριν υπογραφούν από τον Πρόε¬ 
δρο του ΝΠ. 

8. Η παροχή οδηγιών για την σύνταξη του προϋπολογι¬ 
σμού του ΝΠ, η εποπτεία κατάρτισης του και η επιμέλεια 
για την σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του ΝΠ. 

10. Η μεταβίβαση κάθε νομικού θέματος στην νομική 
υπηρεσία του Δήμου και κάθε τεχνικού αντίστοιχα, στην 
τεχνική υπηρεσία του Δήμου. 

11. Η σε συνεργασία με τις κοινωνικές υπηρεσίες του 
Δήμου αντιμετώπιση των προβλημάτων υγείας καθώς και 
των κοινωνικών προβλημάτων των παιδιών και των οικογε¬ 
νειών τους. 

Γ. ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητά τους ανήκουν: 

1. Η εποπτεία και ο έλεγχος των γραφείων που συγκρο¬ 
τούν το τμήμα τους, 

2. Ο συντονισμός και η καθοδήγηση των γραφείων που 
απαρτίζουν το τμήμα τους για την άσκηση των αρμοδιοτή¬ 
των τους. 

3. Ο έλεγχος και η θεώρηση όλων των εγγράφων των 
υφισταμένων τους και η συνυπευθυνότητά τους για την 
νομιμότητα και πληρότητα αυτών πριν την διαβίβασή τους 
για τελική έγκριση στον διευθυντή. 

4. Η μέριμνα για την ορθή, σύννομη και ταχεία διεκπε¬ 
ραίωση των υποθέσεων αρμοδιότητάς τους. 

5. Η εισήγηση για την λήψη μέτρων για την ομαλή λει¬ 
τουργία των τμημάτων τους. 

Δ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

α. Γ ραφείο Πρωτοκόλλου - Αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση και συσχέτιση των κάθε φύσεως εισερχομένων 
εγγράφων. 

2. Η έγκαιρη διανομή στην διεύθυνση, τα τμήματα και τα 
γραφεία των εγγράφων προς ενέργεια και η τήρηση των 
πρωτοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου καιεξερχομένου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του ΝΓΊ και η εισήγηση 
για την καταστροφή του θεωρούμενου σαν άχρηστου, 
όταν απαιτείται. 

6. Η τήρηση του αρχείου όλων των διευθύνσεων του ΝΠ 
καθώς και του αρχείου της Εφημερίδας της Κυβερνή- 
σεως. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των πι¬ 
στοποιητικών των διαφόρων αρχών. 

β. Γραφείο Προσωπικού 

Στην αρμοδιότητά του ανήκουν: 

1. Η εφαρμογή της ισχύουσας νομοθεσίας σχετικά με 
την υπηρεσιακή κατάσταση του πάσης φύσεως προσωπι¬ 
κού του ΝΠ. 

2. Η τήρηση των ατομικών φακέλων και ευρετηρίων του 
προσωπικού του ΝΠ με οποιαδήποτε σχέση εργασίας, των 
συνταξιούχων καθώς και των δελτίων παρουσίας τους και 
η φροντίδα για την συνεχή παρακολούθηση και ενημέ¬ 
ρωσή τους. 

3. Η σύνταξη κατά τον νόμο των πινάκων αρχαιότητας 
των υπαλλήλων του ΝΠ. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η έγκαιρη κοινοποίηση των 
μεταβολών στο αρμόδιο γραφείο. 

5. Η διεξαγωγή όλων των διαδικασιών που είναι απαραί¬ 
τητες για την πρόσληψη προσωπικού, τις προαγωγές απο¬ 
λύσεις, παραιτήσεις, αποσπάσεις, μετατάξεις, χορήγηση 
αδειών, πειθαρχικές υποθέσεις και η κοινοποίησή τους 
στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων του Προέδρου του ΝΠ που ρυθ¬ 
μίζουν τα εσωτερικά λειτουργικά προβλήματα των υπηρε¬ 
σιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του ΝΠ και ενημέρωση του 
Προέδρου του ΝΠ. 

9. Η σύνταξη του σχεδίου ΟΕΥ του ΝΠ, προκειμένου να 
τεθεί υπόψιν του σωματείου των εργαζομένων για να εκ- 
φράσει την γνώμη του, πριν διαβιβαστεί στο ΔΣ του ΝΠ για 
έγκριση. 

10. Η παραλαβή από τους προϊσταμένους των τμημάτων 
των ημερήσιων δελτίων προσέλευσης και αναχώρησης 
του προσωπικού του ΝΠ, για την συνεχή παρακολούθηση 
και ενημέρωσή τους. 

γ. Γραφείο Λογιστηρίου - Προμηθειών και Διαχείρισης 
Υλικού 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του ΝΠ. 

2. Η έκδοση των βεβαιωτικών σημειωμάτων των οίκοθεν 


εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του ΝΠ. 

4. Ο έλεγχος των προβλεπομένων από τον νόμο δικαιο- 
λογητικών κάθε δαπάνης. 

5.0 έλεγχος της διαπίστωσης ύπαρξης σχετικής πίστω¬ 
σης για την πληρωμή της δαπάνης. 

6. Η αναγνώριση των πιστωτών του ΝΠ με την προσυπο¬ 
γραφή των πράξεων εκκαθάρισης, αναγνώρισης και έκδο¬ 
σης των οικείων χρηματικών ενταλμάτων μέσα στις πιστώ¬ 
σεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των προβλεπομένων έκτου νόμου βιβλίων. 

9. Η σύνταξη μισθοδοτικών καταστάσεων όλου του προ¬ 
σωπικού του ΝΠ, η μέριμνα για την τακτική και έγκαιρη 
πληρωμή των πάσης φύσεως αποδοχών όλων των μισθω¬ 
τών του ΝΠ και η εκτέλεση κάθε εργασίας που έχει σχέση 
με την ασφάλισή τους. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέμα 
που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του ΝΠ και την λει¬ 
τουργία των παιδικών σταθμών, με την άμεση επίβλεψη 
του προϊσταμένου του τμήματος και του Διευθυντή. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης ρυτών στους παιδικούς σταθμούς ανάλογα με 
τις ανάγκες τους, δυνέμει αποδεικτικών παραλαβής των 
υπευθύνων του παιδικού σταθμού. 

13. Η σύνταξη σχεδίων προϋπολογισμού - απολογισμού 
προκειμένου να τεθούν υπόψιν του προϊσταμένου του 
τμήματος και της διεύθυνσης πριν διαβιβαστεί στο ΔΣ για 
έγκριση. 

14. Η εκτέλεση κάθε εργασίας που αφορά θέματα 
προϋπολογισμού και η πορεία παρακολούθησής του κα¬ 
θώς και η σύνταξη εισήγησης αναμόρφωσης του όπου και 
όταν παρίσταται ανάγκη. 

15. Η επιμέλεια σύνταξης της έκθεσης επί του απολογι¬ 
σμού εσόδων και εξόδων του ΝΠ. 

16. Η συγκέντρωση κάθε κινητής και ακίνητης περιου¬ 
σίας του ΝΠ και η περιφρούρηση των δικαιωμάτων κυριό¬ 
τητας νομής και κατοχής από το ΝΠ της κινητής και ακίνη¬ 
της περιουσίας σε συνεργασία με τη νομική υπηρεσία του 
Δήμου. 

17. Η τήρηση αρχείου κληροδοτημάτων και δωρεών του 
ΝΠ. 

Ε. ΤΜΗΜΑ ΠΑΙΔΙΚΟΥ ΣΤΑΘΜΟΥ 

Στην αρμοδιότητά του ανήκουν τα παρακάτω γρα¬ 
φεία: 

α. Γ ραφείο Παιδικού σταθμού 

Στην αρμοδιότητα των υπαλλήλων του ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών, με πραγματοποίηση προγραμμάτων ανά¬ 
λογα με την ηλικία τους. 

2. Η εισήγηση στον τμηματάρχη και στον διευθυντή για 
τον έγκαιρο εφοδιασμό των αιθουσών με τα απαραίτητα 
είδη καθώς επίσης και η ευθύνη για την είσοδο κάθε ατό¬ 
μου σε αυτές. 

3. Η συμμετοχή στον σχεδιασμό του προσχολικού προ- 

γράμματος και η φροντίδα για την απασχόληση των παι¬ 
διών σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκπαι¬ 
δευτικό υλικό και γενικά κάθε υλικό που τους έχει διατεθεί. 

5. Η παρακολούθηση στη διανομή φαγητού στα παιδιά 
και η φροντίδα κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωσή τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου νηπίων και βρεφών. 

9. Η φροντίδα για την καθημερινή παρουσία των παιδιών 
και η ενημέρωση του τμηματάρχη ώστε να ενημερωθούν 
οι κάρτες των παιδιών. 

β. Γραφείο Μαγείρων - Τραπεζοκόμων - Καθαριότητας 

Στην αρμοδιότητά του ανήκουν: 

1. Η φροντίδα για την παραλαβή από το γραφείο προμη¬ 
θειών της αναγκαίας ποσότητας τροφίμων και η υπο¬ 
γραφή των σχετικών εγγράφων εισαγωγής και εξαγω¬ 
γής· 

2. Η ευθύνη για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

3. Η φροντίδα για την έγκαιρη τακτοποίηση των τροφί¬ 
μων και των ειδών καθαριότητας στον χώρο αποθήκευσής 
τους και η μέριμνα για την διατήρηση της τάξης και της κα¬ 
θαριότητας του χώρου αυτού. 

4. Η φροντίδα για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Η φροντίδα για το πλύσιμο των πιάτων και ποτηριών 
καθώς και των άλλων μαγειρικών σκευών και η τακτοποί¬ 
ησή τους. 

6. Η ευθύνη φύλαξης, συντήρησης και καθαρισμού των 
μαγειρικών σκευών καθώς και η καθαριότητα του χώρου 
του μαγειρείου. 

7. Η ευθύνη για την καθαριότητα των εσωτερικών και 
των αύλειων χώρων των παιδικών σταθμών. 

8. Η ευθύνη για την παραλαβή, συντήρηση και φύλαξη 
του ιματισμού του παιδικού σταθμού. 

9. Η φροντίδα για την τακτοποίηση των κρεβατιών και 
την συχνή αλλαγή των σεντονιών. 

10. Η υποχρέωση για την χρησιμοποίηση μέσων ατομι¬ 
κής προστασίας και υγιεινής (γάντια, καπέλα, ρόμπες 
κ.λ.π.) για αποφυγή μολυσματικών ασθενειών. 

Άρθρο 5 

Από την ψήφιση του παραπάνω Οργανισμού Εσωτερι¬ 
κής Υπηρεσίας του ΝΠ «1 ος Δημοτικός Παιδικός Σταθμός 
Δήμου Ρέντη», προκαλείται δαπάνη σε βάρος του προϋ¬ 
πολογισμού του οικονομικού έτους 1997 ύψους 
20.000.000 δρχ., που καλείται να εγκρίνει το Δημοτικό 
Συμβούλιο του Δήμου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 31 Δεκεμβρίου 1997 
Με εντολή Γενικού Γραμματέα Περιφέρειας 
Ο Προϊστάμενος 
ΣΤ. ΔΗΜΗΤΡΑΚΑΚΗΣ 


Αριθ. 21602/21428 (4) 

Τροποποίηση Ο.Ε.Υ. του Δήμου Καλαμάτας. 

Ο ΔΙΕΥΘΥΝΤΗΣ ΤΟΠ. ΑΥΤ/ΣΗΣ & ΔΙΟΙΚΗΣΗΣ 
ΤΟΥ ΝΟΜΟΥ ΜΕΣΣΗΝΙΑΣ 

Έχοντας υπόψη: 

1) Τις διατάξεις: α) του άρθρου 12 του Ν. 1188/1981 
«περί κυρώσεως του κώδικος “περί καταστάσεως προσω- 
σωπικού Οργανισμού Τοπικής Αυτοδιοίκησης όπου και 
όπως αυτό αντικαταστάθηκε από τα άρθρα 26 του Ν. 
1832/89 και 8 και 5 Ν. 2307. 

2) Τις διατάξεις του Ν. 2503/97 άρθρο 18 παρ. 12 και 
τα διαλαμβανόμενα στην εγκύκλιο του ΥΠ.ΕΣ. αριθ. 
27503/3.3.1997. 

3) Τις διατάξεις του αριθ. 21 παρ. 2-17 Ν. 2190/94 που 
αφορούν στην πρόσληψη προσωπικού Ιδιωτ. Δικαίου. 

4) Την αρ. 640/11.12.97 απόφαση του Δημοτικού Συμ¬ 
βουλίου με την οποία τροποποιείται ο Οργανισμός Εσω- 
τερ. Υπηρεσίας του Δήμου Καλαμάτας και συμπληρώνεται 
αυτός στο άρθρο (3). 

5) Την γνωμοδότηση του Υπηρεσιακού Συμβουλίου του 
άρθρου 37 Ν. 2190/94 έτσι όπως εκφράστηκε στο αριθ. 
4/15.12.1997 πρακτ. 

6) Τις διατάξεις του αριθ. 177 του Δ.Κ.Κ. (Π.Δ. 410/95), 
αποφασίζουμε: 

Κρίνουμε νόμιμη την απόφαση αριθ. 640/11.12.1997 
του Δημοτικού Συμβουλίου Καλαμάτας με την οποία τρο¬ 
ποποιείται ο Ο.Ε.Υ. του Δήμου που έχει ψηφιστεί με την 
αρ. 118/82 ίδια και έχει νομιμοποιηθεί με την αριθ. 
11490/1983 απόφαση του Νομ. Μεσσηνίας (ΦΕΚ 341 /Β/ 
14.6.1983) και τροποποιήθηκε με την αριθ. 228/88 
απόφ. Δημ. Συμβ. Καλαμάτας και εγκρίθηκε με την αριθμ. 
20074/88 απόφαση Νομ. Μεσσηνίας (ΦΕΚ 779/Β/ 
26.10.1988), συμπληρώνοντας στο άρθρο τρία (3) ξεχω¬ 
ριστή παράγραφο ως ακολούθως: 

Άρθρο 3 

Παραγρ. IV ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

α) Δέκα πέντε (15) εργάτες καθαριότητας κατ. ΥΕ. 

β) Τρεις (3) οδηγούς αυτοκινήτων ή χειριστές μηχανη¬ 
μάτων κατ. ΔΕ. 

γ) Πέντε (5) εργάτες πρασίνου κατ. ΥΕ. 

Διατάξεις Πρόσληψης: Οι εκάστοτε ισχύουσες. 

Όποια αρμοδιότητα δεν προβλέπεται από τον παρόντα 
Οργανισμό και έχει εκχωρηθεί με νόμο ασκείται από τον 
Πρόεδρο του ως άνω Ν.Π.Δ.Δ. ή από οποιοδήποτε πρό¬ 
σωπο στο οποίο έχει ανατεθεί αυτή. 

Από τις διατάξεις τις απόφασης αυτής προκύπτει δα¬ 
πάνη σε βάρος του προϋπολογισμού του Δήμου Καλαμά¬ 
τας το ύψος της οποίας δεν μπορεί να προβλεφθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Καλαμάτα, 29 Δεκεμβρίου 1997 

Με εντολή Γ εν. Γ ραμμ. Περιφέρειας 
Ο Διευθυντής 
ΙΩΑΝΝΗΣ ΚΥΒΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

9 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 » 

10.000 » 

5.000 

ιο.οοο » 

3.000 » 

250.000 >> 

10.000 >> 

2.500 δρχ. 

2.500 » 

500 - 

2.500 » 

1.250 » 

500 » 

250 >> 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 

* Οι συνδρουές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλτΐ και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










